Բեռլինի եգիպտական թանգարան
**Բեռլինի եգիպտական թանգարան** (գերմ.՝ Ägyptisches Museum und Papyrussammlung), Բեռլինի պետական թանգարաններից մեկը։ 2009 թվականից եգիպտական թանգարանը մտնում է Թանգարանային կղզում վերականգնված Նոր թանգարանի կազմի մեջ։ 2009 թվականից թանգարանի տնօրենն է եգիպտագետ Ֆրիդերիկ Զայֆրիդը։

Պատմություն
-----------

Շտյուլերովի շենքը, ուր թանգարանը գտնվել է 1967-2005 թվականներին
Եգիպտական թանգարանի հիմքը եղել է Ֆրիդրիխ Վիլհելմ 3-րդի եգիպտական հավաքածուն, որ ստեղծվել է 1828 թվականին Ալեքսանդր Հումբոլդտի պատվերով։ Այս բաժանմունքի առաջին ղեկավարը եղել է Ջուզեպե Պասալակվան, ով Տրիեստի առևտրական էր։ Հենց նրա հնագիտական գտածոներն էլ կազմել են հավաքածուի հիմքը։ Հավաքածուն համալրվել է Կառլ Ռիխարդ Լեփսիուսի արշավախմբի ցուցանմուշներով (1842-1845)։

1850 թվականին Մոնբիժու պալատից հավաքածուն տեղափոխվում է նոր շենք, որ կառուցվել էր Թանգարանային կղզում ֆրիդրիխ Շտյուլերի նախագծով։ 1920 թվականին գերմանական թանգարանների հովանավոր Ջեյմս Սիմոնը թանգարանին նվիրում է Նեֆերտիտիի կիսանդրին` հավաքածուի ամենահայտնի ցուցանմուշը։ Սիմոնը հովանավորել էր պեղումները, որ եգիպտական Էլ-Ամառնա քաղաքում ղեկավարում էր Լյուդվիգ Բորհարդը։

Նոր թանգարանի եգիպտական բակը
Երկրորդ համաշխարհային պատերազմի ժամանակ թանգարանի ֆոնդերը բաժանվել են։ Նոր թանգարանը 1943 թվականին կրում է լուրջ վնասներ. շատ ցուցանմուշներ այրվում են հրդեհից։ Ցուցանմուշները փրկելու համար դրանք ուղարկում են տարբեր տեղեր։ Օրինակ` Նեֆերտիտիի կիսանդրին պահվել է Մերկերսի ածխահորերից մեկում։

Հավաքածուի մեծ մասը հայտնվում է Արևելյան Բեռլինում, իսկ 1958 թվականից ցուցադրվում Բոդե թանգարանում։ Մյուս մասը ցուցադրվում է Արևմտյան Բեռլինում` Շտյուլերովի շենքում։

Գերմանիայի վերամիավորումից հետո միանում են և եգիպտական հավաքածուի երկու մասերը։ 1990-ական թվականներին Բոդե թանգարանի եգիպտական ցուցադրությունը փակվել էր շենքի վերակառուցման պատճառով։ 2005 թվականի օգոստոսին Շառլոտենբուրգի ցուցադրությունը վերադարձվում է Թանգարանային կղզու հին թանգարան, որտեղ 2009 թվականից ցուցադրվել են ոչ մեծ չափերի ցուցանմուշները։ Նոր թանգարանը տարածքի անհամապատասխանության պատճառով ևս չի կարող ցուցադրել մեծածավալ ցուցանմուշները, օրինակ` Կալաբշի տաճարի դռները։ Թանգարանային կղզու զարգացման հեռանկարի համաձայն՝ ծրագրվում է նոր՝ չորրորդ մասնաշենքի կառուցումը։

Թանգարանի ցուցանմուշներ
-----------------------

* Նեֆերտիտիի կիսանդրին, Ք. ա. 1338 թվականՆեֆերտիտիի կիսանդրին, Ք. ա. 1338 թվական
* Բեռլինյան կանաչ գլուխ, Ք. ա. մոտ 500 թվականԲեռլինյան կանաչ գլուխ, Ք. ա. մոտ 500 թվական
* Թայ-թայ քուրմ, Ք. ա. մոտ 1380 թվականԹայ-թայ քուրմ, Ք. ա. մոտ 1380 թվական
* Էխնաթոնն ու Նեֆերտիտին խաղում են երեխաների հետ, Ք. ա. մոտ 1350 թվականԷխնաթոնն ու Նեֆերտիտին խաղում են երեխաների հետ, Ք. ա. մոտ 1350 թվական
* Թիա թագուհին, Ք. Ա. մոտ 1355 թվականԹիա թագուհին, Ք. Ա. մոտ 1355 թվական

Արտաքին հղումներ
----------------

* Թանգարանի պաշտոնական կայք(չաշխատող հղում)
* Եգիպտական թանգարանը Բեռլինի պաշտոնական կայքում
* Եգիպտական թանգարանը Բեռլինի պետական թանգարանների կայքում(չաշխատող հղում)

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա |
|  |
| 

|  Չափորոշչային վերահսկողություն |
| --- |
|  |
| BNE: XX171434 · BNF: 123070010 · CiNii: DA17699225 · GND: 5035773-6 · ISNI: 0000000121076344 · LCCN: n90655341 · NKC: ko2004239003, ko2004239006, ko2004239004 · SUDOC: 031948243 · VIAF: 124716958, 146322666, 140435772 · WorldCat VIAF: 124716958, 146322666, 140435772 |

 |

 |